El servei ciutadà SaguntWiFi continua creixent en els espais municipals de Sagunt
15 de març 2021

El Servei Municipal d'Informàtica i Comunicacions (SMIC) ha ampliat l'oferta d'espais municipals on s'ofereix el servei SaguntWiFi perquè la ciutadania dispose de connexió gratuïta a internet i amb això poder reduir la bretxa digital alhora que es dinamitza l'accés als recursos municipals disponibles en la xarxa, com per exemple tots els serveis que s'ofereixen a través de l'administració electrònica.

  

El regidor de Noves Tecnologies Pepe Gil, indica «**creiem que Sagunt es troba en una posició immillorable pel que fa a acostar l'accés de les noves tecnologies a la ciutadania i mostra d'això és l'imparable creixement que des d'uns anys es ve produint per part del projecte municipal SaguntWiFi. Acostar als nostres ciutadans l'accés a les noves tecnologies i amb això als serveis que presta l'ajuntament en xarxa, és una prioritat per a aquesta regidoria, i per això continuem oferint nous espais on la ciutadania pot connectar-se gratuïtament a internet**».

  

Per a poder accedir al servei SaguntWiFi únicament és necessari connectar-se en un dels múltiples punts distribuïts al llarg de la ciutat i donar-se d'alta consignant únicament el número del mòbil imprescindible per al registre. A partir d'ací el sistema enviarà un SMS amb la clau d'accés, podent ja connectar-se des de qualsevol punt SaguntWiFi.

  

A partir d'aquesta nova ampliació d'espais SaguntWiFi cada usuari disposarà d'un màxim de 6 hores diàries de connexió, augmentant una hora diària respecte al que es venia oferint, temps que podrà ser utilitzat durant tota la jornada en qualsevol punt de l'àmplia Xarxa SaguntWiFi a la ciutat.

  

Als espais actuals on SaguntWifi està present com les biblioteques, oficines d'atenció ciutadana, Casa de Cultura, Casal Jove, els diferents teatres municipals, les oficines de turisme, diversos museus, el Centre Cívic o multitud d'espais esportius, ara se sumen al projecte nous espais que fins ara venien reclamant-se per multitud d'usuaris com els Mercats Municipals de Sagunt i Port, el Conservatori Municipal de Música Joaquín Rodrigo, les Oficines de l'antiga Gerència, l'Aula de Cultura Clàssica Domus Baebia o alguns serveis especials per a usuaris del centre de dia en Voramar, així i tot continuarem incrementant els punts on oferim aquest servei en més punts en funció de la disponibilitat xarxes telefòniques que ho permeten.

  

Des de l'àrea municipal de Noves Tecnologia s'espera que amb aquesta nova ampliació de SaguntWiFi a la ciutat, el nombre de subscriptors augmente de manera substancial, havent-hi ja superat recentment les 11.000 persones registrades.

  

![](/media/xlsiqia4/97-c_saguntwifi.jpg)  
  
​

*   [](http://www.facebook.com/sharer.php?u=https://aytosagunto.es/va/actualitat/el-servei-ciutada-saguntwifi-continua-creixent-en-els-espais-municipals-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-servei-ciutada-saguntwifi-continua-creixent-en-els-espais-municipals-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-servei-ciutada-saguntwifi-continua-creixent-en-els-espais-municipals-de-sagunt/ "Linked In")
*   [](mailto:?body=https://aytosagunto.es/va/actualitat/el-servei-ciutada-saguntwifi-continua-creixent-en-els-espais-municipals-de-sagunt/)